cyanic-selkie/wikianc huggingface dataset:
পানি শোধন
পানি শোধন হচ্ছে এমন একটি প্রক্রিয়া যার মাধ্যমে একটি নির্দিষ্ট ব্যবহার শেষে পানিকে আরও গ্রহণযোগ্য করে তোলার জন্য এটির গুণমানকে আরও উন্নত করা হয়। অন্তিম ব্যবহারের মধ্যে সম্ভবত পানি পান, শিল্পে পানি সরবরাহ, সেচ, নদী প্রবাহ রক্ষণাবেক্ষণ, পানিতে বিনোদন বা অন্যান্য অনেক ব্যবহার, যেমন- পানি নিরাপদে পরিবেশে ফিরে আসা সহ আরও অনেক ক্ষেত্রে ব্যবহার হতে পারে। পানি শোধন দূষণকারী এবং অবাঞ্ছিত উপাদানগুলি সরিয়ে দেয়, বা তাদের ঘনত্ব হ্রাস করে যাতে পানি তার পছন্দসই অন্তিম ব্যবহারের জন্য উপযুক্ত হয়ে ওঠে।
পানীয় জল উৎপাদনে শোধন
পানীয় জল শোধনে অন্তর্ভুক্ত রয়েছে অপরিশোধিত জল থেকে দূষনকারী উপাদান সরানো যাতে বিশুদ্ধ পানি উৎপাদন করা যায় যা কোন প্রতিকূল স্বাস্থ্যের প্রভাবের স্বল্প মেয়াদী বা দীর্ঘমেয়াদি ঝুঁকি ব্যতীত মানুষের ব্যবহারযোগ্য হয়। পানীয় জল শোধনে যেসব পর্দাথ সরিয়ে ফেলা হয় সেগুলোর মধ্যে অর্ন্তভুক্ত রয়েছে  বাতিল কঠিন বস্তু, ব্যাকটেরিয়া, শৈবাল, ভাইরাস, ছত্রাক, এবং খনিজ পদার্থ যেমন: আয়রন এবং ম্যাঙ্গানিজ।
দূষণকারীগুলি অপসারণের সাথে জড়িত পদ্ধতিগুলির মধ্যে রয়েছে ভৌত পদ্ধতি যেমন: সংস্থাপন এবং পরিস্রাবণ, রাসায়নিক প্রক্রিয়া যেমন : নির্বীজন এবং ঘনীকরণ এবং জৈবিক প্রক্রিয়া যেমন: ধীর বালি পরিস্রাবণ।
জলের মান নিশ্চিত করার জন্য গ্রহণ করা ব্যবস্থাগুলি কেবল জলের শোধন সম্পর্কিত নয়, শোধনের পরে এর হস্তান্তরকরণ এবং বিতরণও অর্ন্তভুক্ত। তাই বিতরণের সময় এটি সাধারণ চর্চা যে ব্যাকটেরিয়াজনিত দূষণ রোধ করার জন্য অবশিষ্ট শোধন জলে জীবাণুনাশক রাখা।
বিশ্ব স্বাস্থ্য সংস্থা (ডব্লিউএইচও) নির্দেশিকা হল এমন একটি সাধারণ সেট যা প্রয়োগের উদ্দেশ্যে হল যেখানে ভাল স্থানীয় মানের বাস্তবায়ন নেই। আরও কঠোর মানগুলো ইউরোপ, আমেরিকা এবং অন্যান্য অধিকাংশ উন্নত দেশ জুড়ে প্রযোজ্য। এগুলো পানীয় জলের মানের প্রয়োজনীয়তার জন্য সারা পৃথিবীজুড়ে অনুসরণ করা হয়।
প্রক্রিয়া
বিশ্বব্যাপী পৌর পানীয় জল শোধনের জন্য নিম্নলিখিত প্রক্রিয়া থেকে নির্বাচিত একটি সমন্বয় ব্যবহার করা হয়:
পানীয় জল এবং অন্যান্য ব্যবহারের জন্য প্রযুক্তির ভাল উন্নতি হয়েছে, এবং সাধারন ডিজাইন পাওয়া যায় যা থেকে নির্দিষ্ট উৎসের পানির উপর পরীক্ষামূলক যাচাইয়ের জন্য শোধন পদ্ধতিগুলি নির্বাচন করা যেতে পারে। উপরন্তু, কিছু সংখ্যক বেসরকারি কোম্পানি নির্দিষ্ট পানি দূষণকারী বা সংক্রামক শোধনের জন্য পেটেন্ট প্রযুক্তির সমাধান প্রদান করে। উন্নত বিশ্বে পানি এবং বর্জ্য পানি শোধনে স্বয়ংক্রিয়করণ একটি সাধারণ বিষয়। মৌসুম, মান এবং পরিবেশগত প্রভাব উৎস জলের মূলধন খরচ এবং পরিচালন ব্যয়কে নিয়ন্ত্রণ করতে পারে। শোধন জলের ব্যবহার শেষে প্রয়োজনীয় মানের পর্যবেক্ষণ প্রযুক্তিকে নির্দেশ করে, এবং স্থানীয়ভাবে উপলব্ধ দক্ষতা সাধারণত গৃহীত স্বয়ংক্রিয়তার স্তরকে নির্দেশ করে।
দূষিত পানি শোধন
বর্জ্য জল শোধন হল এমন প্রক্রিয়া যা বর্জ্য বা নর্দমার ময়লা জল থেকে দূষণকারী উপাদানগুলির সংখ্যাগরিষ্ঠতা অপসারণ করে এবং প্রাকৃতিক পরিবেশ এবং কর্দম নিষ্পত্তির জন্য উভয়ে উপযুক্ত একটি তরল নি:সৃত উৎপাদন করে। জৈব প্রক্রিয়াগুলি বর্জ্য জল শোধনের কাজে ব্যবহার করা যেতে পারে এবং এই প্রক্রিয়াগুলিতে অন্তর্ভুক্ত থাকতে পারে, উদাহরণ স্বরূপ, বায়বীয় উপহ্রদ, সক্রিয় কর্দম অথবা ধীর বালি ফিল্টার। কার্যকর করার জন্য, নর্দমাটিতে যথাযথ পাইপ এবং অবকাঠামোর দ্বারা একটি শোধন প্লান্ট থাকতে হবে এবং প্রক্রিয়াটি নিজেই নিয়ন্ত্রণ ও নিয়ন্ত্রণ এর শর্তাদির অধীন হতে হবে। কিছু বর্জ্য জলের ভিন্ন এবং কখনও বিশেষ শোধন পদ্ধতির প্রয়োজন। সহজতম পর্যায়ে, নর্দমা এবং প্রায় বর্জ্য জলের শোধনগুলি সাধারনত তরল পদার্থ দ্বারা তরল পৃথকীকরণের মাধ্যমে দ্রবীভূত করা হয়। ধীরে ধীরে দ্রবীভূত উপাদানকে কঠিনে রূপান্তরিত করে, সাধারণত একটি জৈবিক ফ্লক, যা পরে বাইরে নিষ্পত্তি হয়, এতে বর্ধিত বিশুদ্ধতার একটি প্রবাহিত স্রোত উৎপাদিত হয়।
শিল্প জল এবং বর্জ্য জল শোধন
শিল্প জল শোধনের দুটি প্রধান প্রক্রিয়া হল বয়লার জল শোধন এবং ঠান্ডা জল শোধন । একটি সঠিক জল শোধনের অভাব নল কাজ এবং বয়লার হাউজিংয়ের মধ্যে দিয়ে জলে কঠিন বস্তুর উপস্থিতি এবং অনেক রোগজীবাণুর সৃষ্টি করতে পারে । বাষ্পীয় বয়লারের ক্ষয়প্রাপ্তি হতে পারে যখন এটি অপরিশোধিত থেকে যায়। যন্ত্রপাতিতে ময়লার আবরন জমলে এটি যন্ত্রপাতিকে দুর্বল ও বিপজ্জনক করে তুলতে পারে, যখন তাপ সহ্য করার ক্ষমতা বেড়ে ওঠার কারণে অতিরিক্ত জ্বালানিটি একই স্তরের পানিকে গরম করার প্রয়োজন হয়। নিম্ন মানের অপরিচ্ছন্ন জল ব্যাকটেরিয়া যেমন: লিগিওনেলা এর জন্য একটি প্রজনন স্থল হয়ে উঠতে পারে যা জনস্বাস্থ্যের ঝুঁকির কারণ।
উপযুক্ত শোধনের মাধ্যমে, একটি উল্লেখযোগ্য অনুপাত বর্জ্য জল পুনর্ব্যবহারযোগ্য হতে পারে। এটি তিনটি উপায়ে অর্থ সঞ্চয় করতে পারে: কম জল খরচের জন্য কম চার্জ, কম নি:সৃত জলের কার্যচু্ত এর জন্য কম চার্জ এবং পুনর্ব্যবহৃত বর্জ্য পদার্থের তাপ পুনরুদ্ধারের কারণে কম শক্তি খরচ।
দ্রবীভূত অক্সিজেন,অম্লতা এবং অত্যধিক ক্ষারত্বের কারণে নিম্ন চাপের বয়লারে ক্ষয়প্রাপ্তি হতে পারে। তাই জল শোধনে দ্রবীভূত অক্সিজেন অপসারণ এবং উপযুক্ত পিএইচ এবং ক্ষারীয়তার মাত্রার সঙ্গে বয়লারের জল বজায় রাখা উচিত। কার্যকর জল শোধন ছাড়া, একটি শীতল জল পদ্ধতি আবরন গঠনের ঝামেলায় ভুগতে পারে, ক্ষয় ও দূষণের কারণে এটি ক্ষতিকারক ব্যাকটেরিয়ার প্রজনন স্থল হতে পারে। এই কার্যকারিতা হ্রাস করে, উদ্ভিদ জীবনকে সংক্ষিপ্ত এবং অপারেশনকে অবিশ্বস্ত এবং অনিরাপদ করে তোলে।
নির্লবণীকরণ
লবণাক্ত পানিকে শোধনের মাধ্যমে বিশ্বদ্ধ পানিতে রুপান্তর করা যায়। এক্ষেত্রে দুটি প্রধান প্রক্রিয়া ব্যবহার করা হয়। এগুলো হল: বিপরীত আস্রবণ অথবা পাতন। উভয় পদ্ধতিতেই স্থানীয় পৃষ্ঠের জল শোধনের তুলনায় আরও শক্তি প্রয়োজন, এবং সাধারণত উপকূলীয় এলাকার ক্ষেত্রে ব্যবহার করা হয় বা যেখানে ভূগর্ভস্থ জল উচ্চ লবণাক্ত হয়।
মাঠ প্রক্রিয়া
পানীয় জল থেকে দূরে থাকা বহনীয় জল শোধন প্রক্রিয়ায় প্রায়ই কিছু বিন্যাসের প্রয়োজন। এগুলো সহজতর থেকে জটিলও হতে পারে। যেমন: সাধারন বহনযোগ্য পানি শোধন ট্যাবলেটটি হাইকারের বোতলেও থাকতে পারে ও দুর্যোগপূর্ণ এলাকায় নৌকা বা আকাশ পথেও বহনযোগ্য।
অতিবিশুদ্ধ পানির উৎপাদন
বিভিন্ন শিল্প যেমন সিলিকন ওয়াফার উৎপাদন, মহাকাশ প্রযুক্তি এবং অনেক উচ্চ মানের ধাতুবিদ্যা প্রক্রিয়ায় প্রয়োজন অতিবিশুদ্ধ জলের। এই ধরনের পানির উৎপাদনে সাধারণত অনেকগুলি পর্যায় অর্ন্তভুক্ত থাকে এবং এতে অন্তর্ভুক্ত থাকতে পারে বিপরীত আস্রবণ, আয়ন বিনিময় এবং কঠিন টিনের যন্ত্রপাতি ব্যবহার করে কয়েকটি পাতন স্তর।
ইতিহাস
গোড়ার দিকে পানি শোধন পদ্ধতিতেও বালি পরিস্রাবণ এবং ক্লোরিনশন ব্যবহৃত হতো। জল সরবরাহ বিশুদ্ধ করার জন্য বালি ফিল্টার এর প্রথম ব্যবহার নথিভুক্ত হয় ১৮০৪ সালে, যখন স্কটল্যান্ডের পেনসলের একটি ধোলাইখানার মালিক, জন গিব্ব একটি পরীক্ষামূলক ফিল্টার স্থাপন করে, তখন তার অযাচিত অবশিষ্ট জনসাধারণের কাছে তিনি বিক্রি করেন। এই পদ্ধতিটি পরবর্তী দুই দশকের মধ্যে পরিমার্জিত হয়, এবং এটি জনসাধারণে জল সরবরাহে পৃথিবীর প্রথম পানি শোধনে পরিনত হয়েছে, ১৮২৯ সালে লন্ডনের চেলসি ওয়াটারওয়ার্কস কোম্পানি কর্তৃক স্থাপিত হয়।
উন্নয়নশীল দেশ
২০০৬ সালের হিসাবে, পানিবাহিত রোগে প্রতি বছর ১.৮ মিলিয়ন মানুষের মৃত্যু ঘটে বলে ধারণা করা হয়। এই মৃত্যুগুলো পাবলিক স্যানিটেশন ব্যবস্থার অপর্যাপ্ততার দিকটিকে নির্দেশ করে, সঠিক ভূগর্ভস্থ নালীর (বা অন্যান্য বিকল্পগুলি যেমন: ক্ষুদ্রায়তন বর্জ্য শোধন ব্যবস্থাপনা) ব্যবস্থা করা আবশ্যক।
পানি শোধনে যথোপযুক্ত প্রযুক্তি বিকল্পে অন্তর্ভুক্ত রয়েছে উভয় কমিউনিটি-স্কেল এবং হাউজহোল্ড-স্কেল পয়েন্ট-অব-ইউজ (POU) ডিজাইন। এই ধরনের ডিজাইনগুলি সৌর জল নির্বীজন পদ্ধতিতে কাজ করতে পারে, সৌর প্রোজ্জ্বলতা ব্যবহার করে সরাসরি ক্ষতিকারক জলজ অনুজীব নিষ্ক্রিয় করতে, মূলত সৌর বর্ণালী ইউভি-এ উপাদান দ্বারা, অথবা পরোক্ষভাবে অক্সাইডফোটোক্যাটাইলেস্টের উপস্থিতির মাধ্যমে, সাধারনত এটির অ্যান্টেজ বা রুটাইল পর্যায়ে TiO2 সমর্থনের মাধ্যমে। SODIS প্রযুক্তিতে অগ্রগতি সত্ত্বেও, ERDLator এর মতো সামরিক উদ্বৃত্ত পানি শোধন ইউনিট এখনও উন্নয়নশীল দেশগুলিতে ঘন ঘন ব্যবহার করা হয়। নতুন সামরিক শৈলীর বিপরীত আস্রবণ জল পরিশোধন ইউনিটগুলো বহনযোগ্য, স্বয়ংসম্পূর্ণ পানি শোধন প্লান্ট জনসাধারনে ব্যবহারের জন্য আরও উপলব্ধ হয়ে উঠছে।
শেষ পর্যন্ত পানিবাহিত রোগ কমাতে, পানি শোধন কর্মসূচীগুলি যেগুলো গবেষণা এবং উন্নয়ন দল উন্নয়নশীল দেশে শুরু হয়েছে সেগুলো অবশ্যই ঐ দেশের নাগরিকদের দ্বারা টেকসই হতে হবে। এটি গবেষণা দলের প্রস্থানের পর এই ধরনের কর্মসূচীর দক্ষতা নিশ্চিত করতে পারে, যেমন অনেক এলাকার দুর্গমতার কারণে পর্যবেক্ষণ করা কঠিন।
শক্তি ব্যয়
অনেক শহরের জন্য, পানীয় জল এবং বর্জ্য জল শোধন প্লান্টগুলো সাধারণত সেখানকার সর্বোচ্চ শক্তি খরচকারী, শহরের মোট ৩০-৪০% শক্তির ব্যবহার করে। দেশের বিদ্যুতের ৪% এরও বেশি পানি ও বর্জ্য জল চলাচল এবং শোধন করার জন্য ব্যয় হয়। শক্তির এই ব্যয় খরচ হয় পানীয় জলের শোধনে flocculation basin এ ও বর্জ্য জল শোধনের প্লান্টে বাতান্বয়নের জন্য। বিশাল পরিমান শক্তির প্রয়োজন হয় মিশ্রিত করা বিশাল পরিমাণ পানি একসাথে পশমগুচ্ছের মতো থোকা বাঁধাতে অধঃক্ষেপণকে অনুমতি দিতে। বর্তমানে প্রযুক্তি রয়েছে যা এই পরিমাণ শক্তির ব্যয়কে কমিয়ে দিতে পারে। এইগুলোতে অর্ন্তভুক্ত রয়েছে পদ্ধতি পরিবর্তন করে সর্বোচ্চকরন করা ও পাম্পের উন্নয়ন এবং বাতান্বয়ন উপকরন। এই ধরনের প্রযুক্তির কার্যকারিতা এখনও আলোচনার অধীনে রয়েছে যতক্ষণ পর্যন্ত তারা অনেক শক্তি নিয়ে নেয়।
উল্লেখযোগ্য উদাহরণ
একটি উল্লেখযোগ্য উদাহরণ যেটিতে শোধন এবং পানীয় জল শোধন উভয় রয়েছে এমন একটি হল সিঙ্গাপুরের NEWater। NEWater হচ্ছে সিঙ্গাপুরের একটি প্রযুক্তি যেটিতে বর্জ্য জল থেকে পানযোগ্য পানিতে পরিণত হয়। আরও নির্দিষ্টভাবে, এটি বর্জ্যজলকে শোধন করে দ্বৈত ঝিল্লি (মাইক্রোফিল্টারেশন এবং বিপরীত আস্রবণ এর মাধ্যমে) এবং অতিবেগুনী প্রযুক্তি প্রক্রিয়ায়, প্রচলিত জল শোধন প্রক্রিয়া ছাড়াও। পানিগুলো পানযোগ্য এবং মানুষের দ্বারা পান করা হয়, কিন্তু বেশিরভাগই উচ্চ বিশুদ্ধতা সম্পূর্ণ জল প্রয়োজন এমন শিল্পে ব্যবহৃত হয়। প্লান্টটির মোট ক্ষমতা প্রতিদিন প্রায় ২০ মিলিয়ন মার্কিন গ্যালন (৭৫,৭০০ মি৩/দিন)। এর কিছু ৬% পরোক্ষ পানীয় ব্যবহারের জন্য ব্যবহৃত হয়, যা সিঙ্গাপুরের প্রতিদিনের প্রয়োজনীয় ৩৮০ মিলিয়ন মার্কিন গ্যালন (১৩ মি৩/সে) পানীয় এর ১% এর সমান। বাকিগুলো ওয়াফার ফেবিকেশন প্লান্ট এবং অন্যান্য অ-পানীয় জল ব্যবহার করা হয় উডল্যান্ডস, তামপাইনস, পাসির রিস, এবং অ্যাঙ্গ মো কোও অঞ্চলের শিল্পে।
জল শোধন প্লান্টের ব্যর্থতা
যখন জল শোধন প্লান্ট ব্যর্থ হয়, তখন এর প্রভাব একটি বিশাল সংখ্যাক জনসংখ্যার কাছে গিয়ে পৌছে। বিভিন্ন কারণে এই জল শোধন প্লান্ট ব্যর্থ হতে পারে। এগুলোর মধ্যে অর্ন্তভুক্ত রয়েছে ত্রুটিপূর্ণ রক্ষণাবেক্ষণ, বিদ্যুত বন্ধ হয়ে যাওয়া অথবা প্লান্টটি সহজেই বাধা দিতে পারছেনা এবং জলের উচ্চ পবাহের মুখোমুখি হতে হয়। এ কারণে ইঞ্জিনিয়াররা প্রায়ই প্রত্যাশার চেয়ে আরও বড় পরিমানের নিরাপদ প্রান্ত এবং নকশা প্রয়োগ করেন। এমন অল্পই রাস্তা আছে যেখানে নাগরিকরা জল শোধন প্লান্টের ব্যর্থতার সঙ্গে মোকাবিলা করতে পারে। এগুলোর মধ্যে অর্ন্তভুক্ত রয়েছে জল পরিস্রাবণ ব্যবস্থা ক্রয় অথবা জল পরিস্রাবণ ট্যাবলেট।
পানীয় জল
ইউ.এস এনভায়রনমেন্টাল প্রোটেকশন এজেন্সি (ইপিএ) পাবলিক ওয়াটার সিস্টেমে পানীয় জলের মান নিয়ন্ত্রণের জন্য নিরাপদ পানীয় জল আইন নির্ধারন করেছে। মানগুলির বেশিরভাগের প্রয়োগ করে রাষ্ট্রীয় স্বাস্থ্য সংস্থা গুলো। রাজ্যগুলোও আরও মান নির্ধারন করতে পারে যেগুলো ফেডারেল মানগুলো থেকে আরও কঠোর।
রুশ–পোলিশ যুদ্ধ (১৬০৫–১৬১৮)
এই যুদ্ধে অংশগ্রহণকারী এবং তাদের লক্ষ্য উভয়ই বারবার পরিবর্তিত হয়। ১৬০৯ সালের আগ পর্যন্ত পোলিশ–লিথুয়ানীয় কমনওয়েলথ রাশিয়ার বিরুদ্ধে আনুষ্ঠানিকভাবে যুদ্ধরত ছিল না। যুদ্ধকালে রুশদের বিভিন্ন দল নিজেদের মধ্যে লড়াই করে, কমনওয়েলথ কিংবা অন্যান্য দেশের পক্ষে যোগদান করে অথবা তাদের বিরুদ্ধে যুদ্ধ করে। পরবর্তীতে সুইডেনও এই যুদ্ধে হস্তক্ষেপ করে; কখনো রাশিয়ার পক্ষে যুদ্ধ করে, আবার কখনো রাশিয়ার বিপক্ষে। যুদ্ধরত পক্ষসমূহের লক্ষ্যও প্রায়ই পরিবর্তিত হতে থাকে; কখনো কমনওয়েলথ রুশ সীমান্তের কতিপয় অঞ্চল দখলের চেষ্টা করে, কখনো পোল্যান্ডের রাজাকে অথবা পোল্যান্ড-সমর্থিত প্রতারকদের রুশ সিংহাসনে বসানোর প্রচেষ্টা চালায়, আবার কখনো বা পোল্যান্ড–লিথুয়ানিয়া ও রাশিয়ার সমন্বয়ে একটি নতুন রাষ্ট্র গঠনের প্রয়াস চালায়।
যুদ্ধটিকে চারটি পর্যায়ে বিভক্ত করা যায়। যুদ্ধের প্রথম পর্যায়ে পোল্যান্ড–লিথুয়ানিয়ার কতিপয় অভিজাত ব্যক্তি পোল্যান্ড–লিথুয়ানিয়ার রাজা তৃতীয় সিজিগমুন্ডের অনুমতি ছাড়াই কিছু রুশ অভিজাতের আহ্বানে সাড়া দিয়ে রাশিয়ার দুর্বলতার সদ্ব্যবহার করার প্রয়াস পান। তারা রাশিয়ার জার বোরিস গোদুনভ ও ভ্যাসিলি শুইস্কির বিপক্ষে এবং প্রথমে নকল প্রথম দিমিত্রি ও পরে নকল দ্বিতীয় দিমিত্রির পক্ষে রাশিয়ার গৃহযুদ্ধে হস্তক্ষেপ করেন। ১৬০৫ সালের রাশিয়ায় প্রথম পোলিশ আক্রমণ শুরু হয় এবং ১৬০৬ সালে নকল প্রথম দিমিত্রির মৃত্যু ঘটলে এর অবসান ঘটে। যুদ্ধের দ্বিতীয় পর্যায় শুরু হয় ১৬০৭ সালে। এসময় জার ভ্যাসিলি সুইডেনের সঙ্গে মিত্রতা স্থাপন করলে রাজা সিজিগমুন্ড আনুষ্ঠানিকভাবে রাশিয়ার গৃহযুদ্ধে হস্তক্ষেপ ও রাশিয়ার বিরুদ্ধে যুদ্ধ ঘোষণা করার সিদ্ধান্ত নেন। তার উদ্দেশ্য ছিল সুইডেনের মিত্ররাষ্ট্রকে দুর্বল করা এবং রাশিয়ার কাছ থেকে বিরাট একটি অঞ্চল দখল করে নেয়া।
রুশ বাহিনীকে পরাজিত করে পোলিশ সৈন্যরা ১৬১০ সালে মস্কোয় প্রবেশ করে এবং সিজিগমুন্ডের ছেলে ভ্লাদিস্লাভ স্বল্পকালের জন্য রাশিয়ার জার নির্বাচিত হন। কিন্তু শীঘ্রই সিজিগমুন্ড নিজে রাশিয়ার সিংহাসন দখল করার সিদ্ধান্ত নেন। এর ফলে পোল্যান্ডপন্থী রুশ অভিজাতদের মধ্যে বিরূপ প্রতিক্রিয়া দেখা দেয়। তারা উদারপন্থী ভ্লাদিস্লাভকে জার হিসেবে মেনে নিতে পারলেও ক্যাথলিকপন্থী ও অর্থোডক্সবিরোধী সিজিগমুন্ডকে জার হিসেবে মেনে নিতে রাজি ছিলেন না।
এর ফলে যুদ্ধের তৃতীয় পর্যায়ের সূচনা হয়। ১৬১১ সালে আবার যুদ্ধ শুরু হয়ে যায় এবং ১৬১২ সালে পোলিশ সৈন্যরা মস্কো থেকে বিতাড়িত হয়। কিন্তু পোলিশ বাহিনী রাশিয়ার গুরুত্বপূর্ণ স্মোলেনস্ক শহরটি দখল করে নিতে সক্ষম হয়। ১৬১২ থেকে ১৬১৭ সাল পর্যন্ত বিভিন্ন অভ্যন্তরীণ সমস্যা নিয়ে ব্যস্ত থাকায় পোল্যান্ড–লিথুয়ানিয়া ও রাশিয়ার মধ্যে কোনো বড় ধরনের সামরিক সংঘর্ষ হয় নি। ১৬১৭ সালে সিজিগমুন্ড রাশিয়া জয়ের সর্বশেষ প্রচেষ্টা চালান। কিন্তু তার প্রচেষ্টা ব্যর্থতায় পর্যবসিত হয় এবং ১৬১৮ সালে দেউলিনোর যুদ্ধবিরতির ফলে যুদ্ধের সমাপ্তি ঘটে। এর ফলে রাশিয়ার বিস্তীর্ণ অঞ্চল পোল্যান্ড–লিথুয়ানিয়ার হস্তগত হয়, কিন্তু রাশিয়ার স্বাধীনতা অক্ষুণ্ন থেকে যায়।
পানি শোধন
পানীয় জল
ইপিএ অনিয়ন্ত্রিত দূষণকারীগুলিকে শনাক্ত করে এবং তালিকাভুক্তও করে যেগুলো নিয়ন্ত্রণের প্রয়োজন হতে পারে। দূষনকারী পদার্থগুলোর তালিকা প্রত্যেক পাঁচ বছরে প্রকাশ করা হয়, এবং কমপক্ষে পাঁচ বা তার বেশি তালিকাভুক্ত দূষণকারীগুলিকে নিয়ন্ত্রণ করা হবে কি না তা সিদ্ধান্ত নিতে ইপিএ এর প্রয়োজন হয়।
ড্রিংকিং ওয়াটার স্টেট রিভলভিং ফান্ডের মাধ্যমে সুবিধার উন্নতি করতে, স্থানীয় পানীয় জলের ব্যবহারকারীরা কম সুদে ঋণের জন্য আবেদন করতে পারে।
বর্জ্য জল
ইপিএ এবং রাজ্যের পরিবেশ সংস্থাগুলো পরিষ্কার জল আইনের অধীনে বর্জ্য জল মান নির্ধারন করেছে। উৎস বিন্দুগুলিকে জাতীয় দূষণ প্রতিরোধ ব্যবস্থার মাধ্যমে পৃষ্ঠের জল নির্গমনের অনুমতি অর্জন করতে হবে। এসব উৎস বিন্দু এ অন্তর্ভুক্ত রয়েছে শিল্প - সংক্রান্ত সুযোগ সুবিধা, পৌর সরকার (নর্দমা শোধন প্লান্ট এবং ঝড় নর্দমা ব্যবস্থা), অন্যান্য সরকারি সুবিধাগুলি যেমন সামরিক ঘাঁটিগুলি, এবং কিছু কৃষিজাত সুযোগ সুবিধা, যেমন: পশু খাদ্যসমূহ।
রুশ–পোলিশ যুদ্ধ (১৬০৫–১৬১৮)
পটভূমি
ষোড়শ শতাব্দীর শেষদিকে এবং সপ্তদশ শতাব্দীর শুরুর দিকে রাশিয়া রাজনৈতিক ও অর্থনৈতিক সঙ্কটে নিমজ্জিত হয়। ১৫৮৪ সালে জার আইভান দ্য টেরিবল এবং ১৫৯১ সালে তার পুত্র দিমিত্রির মৃত্যুর পর বেশ কয়েকটি দল রাশিয়ার সিংহাসন লাভের জন্য প্রতিযোগিতায় লিপ্ত হয়। ১৫৯৮ সালে বোরিস গোদুনভের সিংহাসনে আরোহণের মধ্য দিয়ে রাশিয়ায় রুরিক রাজবংশের সুদীর্ঘ শাসনের পরিসমাপ্তি ঘটে। তার শাসনব্যবস্থা উদার হওয়া সত্ত্বেও তার সিংহাসন লাভের বৈধতা সম্পর্কিত সন্দেহ এবং দিমিত্রির গুপ্তহত্যায় তার জড়িত থাকার অভিযোগ তার শাসনকালকে আচ্ছন্ন করে রাখে। গোদুনভ তার বিরোধীদেরকে নিয়ন্ত্রণে রাখতে সমর্থ হলেও তাদেরকে সম্পূর্ণভাবে ধ্বংস করতে ব্যর্থ হন। তদুপরি, সপ্তদশ শতাব্দীর প্রথম বছরগুলো ছিল অত্যন্ত শীতল। সমগ্র বিশ্বেই তাপমাত্রার এই হ্রাসপ্রাপ্তি অনুভূত হয়। দক্ষিণ আমেরিকার একটি আগ্নেয়গিরিতে তীব্র অগ্ন্যুৎপাতের কারণে এই পরিস্থিতির সৃষ্টি হয়েছিল বলে ধারণা করা হয়। এর ফলে ১৬০১ সালে রাশিয়ায় একটি বড় ধরনের দুর্ভিক্ষ দেখা দেয় এবং ১৬০৩ সাল পর্যন্ত এই পরিস্থিতি বজায় থাকে।
পানি শোধন
বর্জ্য জল
ইপিএ জাতীয় মৌলিক বর্জ্য জল ব্যবস্থা মান নির্ধারন করেছে: এই মানগুলি অনুমতিতে অর্ন্তভুক্ত, এতে অন্তর্ভুক্ত হতে পারে একটি কেস বাই কেস ভিত্তিতে উন্নত অতিরিক্ত শোধনের প্রয়োজনীয়তা। NPDES অনুমতি প্রতি পাঁচ বছর অন্তর নবায়ন করা আবশ্যক। ইপিএ এর ৪৬টি অনুমোদিত সংস্থা রয়েছে NPDES এর ইস্যু এবং প্রয়োগের অনুমতি দেওয়ার। ইপিএ আঞ্চলিক অফিস দেশের বাকি ক্ষেত্রে অনুমতি ইস্যু করে।
নর্দমা শোধন ব্যবস্থার সুবিধার উন্নতি করতে ক্লিন ওয়াটার স্টেট রেভোলিভিং ফান্ড এর মাধ্যমে স্টেট ও স্থানীয় আর্থিক সহায়তা পাওয়া যায়, এটি একটি কম সুদে ঋণ প্রদানের কর্মসূচী।
রুশ–পোলিশ যুদ্ধ (১৬০৫–১৬১৮)
পটভূমি
১৬০০ সালের শেষদিকে চ্যান্সেলর লেভ সাপিয়েহার নেতৃত্বে এলিয়াসজ পিয়েলগ্রিজমোভস্কি ও স্তানিস্লাভ ভার্সজিক-সহ একটি পোলিশ কূটনৈতিক দল মস্কোয় আসে এবং পোলিশ–লিথুয়ানীয় কমনওয়েলথ ও রাশিয়ার মধ্যে একটি মিত্রজোট গঠনের প্রস্তাব করে, যাতে ভবিষ্যতে রাষ্ট্র দুইটির একত্রীকরণের একটি প্রস্তাবও অন্তর্ভুক্ত ছিল। তারা প্রস্তাব করে যে, রাষ্ট্র দুইটির যে কোনো একটির সম্রাট উত্তরাধিকারী না রেখে মৃত্যুবরণ করলে অন্যটির সম্রাট উভয় রাষ্ট্রের শাসক হবেন। জার এই একত্রীকরণের প্রস্তাব প্রত্যাখ্যান করেন, কিন্তু ষোড়শ শতাব্দীতে লিভোনীয় যুদ্ধের শেষে স্বাক্ষরিত জাম জাপোলস্কির সন্ধির মেয়াদ ১৬২২ সাল পর্যন্ত ২২ বছরের জন্য বর্ধিত করতে রাজি হন।
সিজিগমুন্ড এবং কমনওয়েলথের অভিজাতরা খুব ভালোভাবেই জানতেন যে, সত্যিকার অর্থে রাশিয়া আক্রমণ করার সামর্থ্য তাদের নেই; কমনওয়েলথের সেনাবাহিনী ছিল খুবই ছোট, কোষাগার ছিল রিক্ত এবং এই যুদ্ধের প্রতি জনসমর্থন ছিল না। কিন্তু রাশিয়ায় পরিস্থিতির অবনতি ঘটতে থাকলে সিজিগমুন্ড এবং কমনওয়েলথের অনেক অভিজাত (বিশেষত যাঁদের রুশ সীমান্তের কাছে সম্পত্তি ও সৈন্যদল ছিল) তাদের পূর্বাঞ্চলীয় প্রতিবেশী রাষ্ট্রের দুর্বলতা ও নৈরাজ্যকর পরিস্থিতি থেকে লাভবান হওয়ার সুযোগ খুঁজতে থাকেন। সে সুযোগও তারা সহজেই পেয়ে যান, কারণ সেই সময়ে বহু রুশ অভিজাত তাদের দেশে চলমান গৃহযুদ্ধে ত্যক্ত হয়ে কমনওয়েলথসহ বিভিন্ন প্রতিবেশী রাষ্ট্রকে যুদ্ধটিতে হস্তক্ষেপ করার জন্য প্রলুব্ধ করতে থাকেন। তাদের কেউ কেউ নিজেদের স্বার্থসিদ্ধির জন্য এটা করেছিলেন; তাদের উদ্দেশ্য ছিল তারা নিজেরাই রাশিয়ার সিংহাসন দখল করবেন। অন্যান্যরা তাদের পশ্চিমাঞ্চলীয় প্রতিবেশী রাষ্ট্রের সোনালি স্বাধীনতার প্রতি আকৃষ্ট ছিলেন এবয পোলিশ রাজনীতিবিদদের মতো রাষ্ট্র দুইটির একত্রীকরণের পক্ষপাতী ছিলেন। আবার কোনো কোনো রুশ অভিজাত সুইডেনের সঙ্গে একত্রীকরণের পক্ষে ছিলেন।
পোল্যান্ড–লিথুয়ানিয়ার সঙ্গে রাশিয়ার একত্রীকরণের সমর্থকরা অভিন্ন বৈদেশিক নীতি ও একত্রিত সামরিক বাহিনী গঠন, অভিজাতদের নিজ পছন্দ অনুযায়ী বাসস্থান গড়া ও সম্পত্তি ক্রয়ের অধিকার লাভ, বাণিজ্য ও যোগাযোগের বাধাসমূহের অপসারণ, অভিন্ন মুদ্রার প্রচলন, রাশিয়ায় অধিক ধর্মীয় স্বাধীনতার প্রচলন এবং রুশ অভিজাতদের সন্তানদের অধিক উন্নত পোলিশ শিক্ষা প্রতিষ্ঠানগুলোতে প্রেরণের সুযোগের ভিত্তিতে পোলিশ–লিথুয়ানীয় ইউনিয়নের মতো পোল্যান্ড–লিথুয়ানিয়া ও রাশিয়ার মধ্যে একটি ইউনিয়ন গঠনের প্রস্তাব করেন। কিন্তু এই প্রকল্পটি কখনোই বেশি জনপ্রিয়তা অর্জন করে নি। বহু রুশ অভিজাত আশঙ্কা করছিলেন যে ক্যাথলিক-অধ্যুষিত পোল্যান্ড–লিথুয়ানিয়ার সঙ্গে একত্রীকরণ ঘটলে রাশিয়ার অর্থোডক্স ঐতিহ্য হুমকির সম্মুখীন হবে। তারা রুশ সংস্কৃতির বিরোধী যে কোনো কিছুর বিরোধিতা করেন। বিশেষত প্রস্তাবিত একীভূত রাষ্ট্রে অর্থোডক্স চার্চের ক্ষমতার সম্ভাব্য হ্রাসপ্রাপ্তি এবং মিশ্র বিবাহ ও পোলিশ শিক্ষাপ্রতিষ্ঠানে শিক্ষাগ্রহণের সম্ভাবনা (যার ফলে ইতোমধ্যেই পোলিশ নিয়ন্ত্রণাধীন রুথেনীয় অঞ্চলসমূহের পোলীয়করণ ঘটেছিল) বহু রুশ অভিজাতকে এই প্রস্তাবের ঘোর বিরোধী করে তোলে।
২০১৯ আইসিসি পুরস্কার
২০১৯ আইসিসি পুরস্কার  আইসিসি পুরস্কারের ষোড়শ সংস্করণ ছিল৷  ভোটিং প্যানেল ১ জানুয়ারী ২০১৯  থেকে ৩১ ডিসেম্বর ২০১৯ সালের মধ্যে তার সদস্য খেলোয়াড়দের অবদান কার্যকর করেছে। পুরুষদের পৃথক আইসিসি পুরস্কার বিজয়ীদের পাশাপাশি বিশ্ব টেস্ট একাদশ এবং বিশ্ব ওয়ানডে একাদশের পুরস্কারের ঘোষণাটি ২০২০ সালের ১৫ জানুয়ারিতে করা হয়েছিল। ২০১৮ সালের ১ ডিসেম্বর এলিসি পেরি বর্ষসেরা মহিলা ক্রিকেটার হিসাবে র‌্যাচেল হেহো ফ্লিন্ট পুরস্কার জিতেন।
কল অব ডিউটি ২
কল অফ ডিউটি ২ একটি ফার্স্ট পার্সন শ্যুটার ভিডিও গেম যেটি ইনফিনিটি ওয়ার্ড দ্বারা নির্মিত এবং বিশ্বের বেশির ভাগ জায়গায় অ্যাক্টিভিশন দ্বারা প্রকাশিত। এটি কল অফ ডিউটি সিরিজের দ্বিতীয় পর্ব। ২০০৫ সালের ৭ এপ্রিল অ্যাক্টিভিশন ঘোষণা দেয় গেমটির ব্যাপারে, পরবর্তীতে ২০০৫ সালের ২৫ অক্টোবর মাইক্রোসফট উইন্ডোজনের জন্য এবং ২০০৫ সালের ২২ নভেম্বরে এক বক্স ৩৬০ এর    যাত্রাকালে শিরোনাম হিসেবে প্রকাশিত হয়।অন্যান্য সংস্করণগুলি ধীরে ধীরে ওএস এক্স, মোবাইল ফোন এবং পকেট পিসিগুলির জন্য প্রকাশিত হয়।
গেমটি দ্বিতীয় বিশ্বযুদ্ধের সময় নিয়ে করা হয়েছিল এবং এর অভিযান পদ্ধতিটি চারজন সৈন্যের দৃষ্টিকোণ থেকে দেখা যায়: একজন হচ্ছে রেড আর্মির, একজন মার্কিন যুক্তরাষ্ট্রের সেনাবাহিনী এবং বাকি দুজন ব্রিটিশ সেনাবাহিনীর সৈন্য । এতে মোট ২৭ টি মিশন সহ চারটি ভিন্ন ধরনের অভিযান রয়েছে, তিনটি গল্পে বিভক্ত। মূল কল অব ডিউটি থেকে অনেকগুলি বৈশিষ্ট্য সংযুক্ত এবং পরিবর্তন করা হয়, উল্লেখযোগ্য ভাবে স্বাস্থ্য পুনরুদ্ধার এবং একটি আইকন যা কাছাকাছি গ্রেনেড বিস্ফোরণ হতে গেলে তার সতর্ক সংকেত দেয়।
গেম প্লে
কল অব ডিউটি ২ হলো ফার্স্ট পার্সন শ্যুটার গেম যার সিঙ্গেল প্লেয়ার স্টোরি মোড এবং মাল্টিপ্লেয়ার মোড রয়েছে। গেমটিতে দ্বিতীয় বিশ্বযুদ্ধের সময় নির্দিষ্ট মিশনগুলোতে বেশ কয়েকটি মিত্র পক্ষের নায়কের চরিত্রে খেলতে হয়। গেমের নায়ক নিচু হয়ে এবং হামাগুড়ি দিয়ে ছোট ছোট নিচু দেয়াল এবং অন্যান্য বাধা ডিঙাতে পারে। দুটি আগ্নেয়াস্ত্র বহন করতে পারে, যা যুদ্ধক্ষেত্রে বাকী আগ্নেয়াস্ত্রের সাথে অদলবদল করা যেতে পারে, এবং দু ধরনের ফ্র্যাগমেন্টেশন এবং ধোঁয়ার গ্রেনেডও বহন করতে পারে। বন্দুকের লোহার দৃষ্টি রাখার জায়গাটি আরও নিখুঁত ভাবে লক্ষ্যভেদ করতে ব্যবহার করার জন্য ব্যবহার করা হয়। হেডস-আপ ডিসপ্লেতে (এইচ ইউ ডি) একটি কম্পাসটি মিত্র এবং শত্রু উভয়কেই দেখায় এবং খেলোয়াড়কে অবশ্যই পৌঁছাতে হবে এমন জায়গাগুলি, প্রতিরক্ষা করার ক্ষেত্রগুলি, বা শত্রু কামান বা ট্যাঙ্কগুলি চিহ্নিত করতে খেলোয়াড়কে অক্ষম করার জন্য বিস্ফোরক লাগাতে হবে তা দেখিয়ে দেয় এবং শত্রুপক্ষের সেনাবাহিনী নিতে কয়েকটি স্থানে মেশিনগান এবং ফ্ল্যাক কামানের মতো অস্ত্র পাওয়া যায় তা চিহ্নিত করে দেয়। এছাড়াও, কিছু মিশনে খেলোয়াড়কে ট্যাঙ্ক চালিয়ে যুদ্ধ করতে হয়।
মোহাম্মদ নুরুজ্জামান (ক্রিকেটার)
মোহাম্মদ নুরুজ্জামান একজন প্রথম শ্রেণীর এবং লিস্ট এ তালিকাভুক্ত বাংলাদেশের ক্রিকেটার। তিনি ৮ জুন ১৯৭৮ সালে রাজশাহীতে জন্মগ্রহণ করেন। ডানহাতি ব্যাটসম্যান এবং ডান বাহু মাঝারি পেসার। তিনি ২০০০/২০০১ এবং ২০০৫/২০০৬ মৌসুমে রাজশাহী বিভাগে ছিলেন। বরিশাল বিভাগের বিপক্ষে ১৬১ তার সেরা স্কোর। ৩৫ টি ম্যাচে ৪ টি প্রথম-শ্রেণীর সেঞ্চুরি করেছিলেন এবং বিমান বাংলাদেশ এয়ারলাইন্সের বিপক্ষে ১৩৫ রান নিয়েছিলেন। দুটি ফিফটিও করেছিলেন তিনি।
নিমতলী দেউড়ি
নিমতলী দেউড়ি বাংলাদেশের ঢাকায় অবস্থিত একটি খিলান, যা মুঘল আমলের একটি নিদর্শন। এটি মুঘল সাম্রাজ্যের সুবাহ বাংলার ডেপুটি গভর্নর ঢাকার নায়েব নাজিমের প্রাসাদের প্রবেশদ্বার ছিল। বর্তমানে কাঠামোটি এশিয়াটিক সোসাইটি অফ বাংলাদেশের প্রাঙ্গনে অবস্থিত এবং এশিয়াটিক সোসাইটি হেরিটেজ মিউজিয়াম রয়েছে। এটি সর্বসাধারণের জন্য উন্মুক্ত একটি জাদুঘর। এই স্থাপনাটি ১৮ এবং ১৯ শতকের ঢাকার ইতিহাসের নিদর্শন বহন করে।
ইতিহাস
বাম|থাম্ব| প্রাক্তন নিমতলী প্রাসাদের ধ্বংসাবশেষ, ১৮৬৩
নিমতলী প্রাসাদ
নিমতলী প্রাসাদটি ১৮ এবং ১৯ শতকে ঢাকার (ঢাকা বিভাগ) নায়েব নাজিমের (ডেপুটি-গভর্নর) বাসভবন ছিল। ঢাকা বিভাগ বর্তমান ঢাকা, কুমিল্লা, নোয়াখালী এবং চট্টগ্রাম সহ পূর্ব বাংলার বিশাল অংশ জুড়ে গঠিত ছিল। দিল্লির রাজদরবার এবং মুর্শিদাবাদে বাংলার নবাবের দরবারসহ মুঘল সাম্রাজ্যের রাজস্বের অন্যতম উৎস ছিল ঢাকা বিভাগ। নায়েব নাজিমরা রাজস্ব সংগ্রহ, বিদেশী বাণিজ্য কোম্পানির সাথে সম্পর্ক রক্ষা এবং মুঘল নৌবাহিনীর জন্য কাজ করতেন। তারা ১৭৬৫-১৭৬৬ সালের দিকে নিমতলী প্রাসাদ নির্মাণ করেন। ব্রিটিশ ইস্ট ইন্ডিয়া কোম্পানি ১৭৯৩ সালে ঢাকার নিয়ন্ত্রণ নেওয়ার পর তাদের ক্ষমতা ধীরে ধীরে হ্রাস পায়। ঢাকার অভিজাতদের সাথে নায়েব নাজিমরা ঐশ্বর্যের সাথে বসবাস করতে থাকেন। ব্রিটিশরা ভারতের উপর নিয়ন্ত্রণ নিলে ১৮৪৩ সালে নায়েব নাজিমের কার্যালয়টি বিলুপ্ত করা হয়। ফলে প্রাসাদটি শেষ পর্যন্ত ধ্বংসস্তূপে পরিণত হয়।
শুধুমাত্র রাজপ্রাসাদের প্রবেশদ্বারটি আজ পর্যন্ত টিকে আছে। বাংলায় এটি নিমতলী দেউড়ি নামে পরিচিত। খিলানটি ব্রিটিশ শাসনামলে ইউরোপীয় শিল্পীদের অনেক চিত্রকর্মে চিত্রিত হয়েছিল। চার্লস ডি'ওলি তার কাজের মাধ্যমে খিলানটিকে চিত্রিত করেছেন। বেশ কিছু ঐতিহাসিক গ্রন্থ ও চিত্রকর্মে এটিকে ঢাকা নবাব প্রাসাদের অংশ হিসেবে চিত্রিত করা হয়েছে।
এশিয়াটিক সোসাইটি
১৯৫৩ সালের ৩রা জানুয়ারী আহমদ হাসান দানী নিমতলী প্রাসাদের মাঠে এশিয়াটিক সোসাইটি অফ পাকিস্তান প্রতিষ্ঠা করেন। এশিয়াটিক সোসাইটি অফ বেঙ্গল এর আদলে একটি শিক্ষিত সমাজ হিসাবে সংগঠনটি গঠিত হয়েছিল। স্বাধীনতার পরে ১৯৭২ সালে সংস্থাটির নাম পরিবর্তন করে এশিয়াটিক সোসাইটি অব বাংলাদেশ রাখা হয়।
স্থাপত্য
খিলানটি ইন্দো-ইসলামিক স্থাপত্যের একটি উল্লেখযোগ্য উদাহরণ। খিলানের দুটি স্বতন্ত্র সম্মুখভাগ রয়েছে। এর একপাশে সম্মুখভাগে দুটি মুঘল শৈলী তে তৈরি শামিয়ানা রয়েছে। অন্য দিকে সম্মুখভাগটি মুঘল শৈলীতে একটি বড় খিলান রয়েছে। এটি সম্ভবত 'শায়েস্তা খান শৈলী' থেকে বিবর্তিত, যা ঢাকার মুঘল স্থাপত্যের একটি অনন্য শৈলী।
পুনরূদ্ধার
রক্ষণাবেক্ষণ নিয়ে জনসাধারণের উদ্বেগের ফলে এশিয়াটিক সোসাইটি ২০০৯ এবং ২০১১ সালের মধ্যে খিলানটির একটি ব্যাপক পুনরুদ্ধার করে। মুঘল শাসনের অধীনে ঢাকার ৪০০তম প্রতিষ্ঠা বার্ষিকী উপলক্ষে বাংলাদেশের সংস্কৃতি বিষয়ক মন্ত্রণালয় এটি সমর্থন করেছিল। এটি পুনরুদ্ধারে ১.৫ কোটি টাকা খরচ হয়।
জাদুঘর
১৮ এবং ১৯ শতকের ঢাকার অভিজাতদের জীবন প্রদর্শন করে এমন একটি জাদুঘর খিলানের তিন তলায় রয়েছে। এটি ২০১৯ সালের জানুয়ারিতে খোলা হয়েছিল। নিচ তলায় ভিডিও উপস্থাপনা, ঢাকার ইতিহাসের রেকর্ড এবং এশিয়াটিক সোসাইটির প্রতিষ্ঠাতাদের শ্রদ্ধাঞ্জলি রয়েছে। দ্বিতীয় তলায় নায়েব নাজিমদের পেইন্টিং, সিন্দুক এবং চায়ের কাপ সহ বিভিন্ন জিনিসপত্র প্রদর্শন করা হয়েছে। তৃতীয় তলায় নায়েব নাজিমের দরবার, চীনামাটির বাসন, মুদ্রা, লয়েডস ইভিনিং পোস্টের ক্লিপিংস, পেইন্টিং, মসলিন এবং অন্যান্য ঐতিহাসিক জিনিসপত্র সহ মুঘল ও ব্রিটিশ আমলের প্রদর্শনীর বৃহত্তম সংগ্রহ রয়েছে।
জুলাই
নামকরণ
রোমান সেনাপতি জুলিয়াস সিজার এ মাসে জন্মগ্রহণ করেছিলেন। তাই তার নামানুসারে এ মাসের নাম জুলাই রাখা হয়েছে।
অ্যাডাম হাকল
ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড ও দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ লেগ-ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন অ্যাডাম হাকল।
প্রথম-শ্রেণীর ক্রিকেট
১৯৯০-৯১ মৌসুম থেকে ১৯৯৮-৯৯ মৌসুম পর্যন্ত অ্যাডাম হাকলের প্রথম-শ্রেণীর খেলোয়াড়ী জীবন চলমান ছিল। জিম্বাবুয়েতে শৈশবকালে অতিবাহিত করার পর দক্ষিণ আফ্রিকার বিশ্ববিদ্যালয়ের ভর্তি হন। ইস্টার্ন প্রভিন্সের পক্ষে খেলার সুযোগ লাভ করেন। এরপর ১৯৯৫ সালে দক্ষিণ আফ্রিকার অনূর্ধ্ব-২৪ দলে খেলার জন্যে মনোনয়ন লাভে স্বীয় সক্ষমতা দেখান। প্রাদেশিক দল থেকে স্থানচ্যুত হবার পর ১৯৯৭ সালে জিম্বাবুয়েতে প্রত্যাবর্তন করেন। এরফলে জিম্বাবুয়ে দলের বোলিং বিভাগ বেশ শক্তিশালী হয়ে উঠে ও সফলতম আন্তর্জাতিক ক্রিকেট জীবনের সূত্রপাত ঘটে অ্যাডাম হাকলের।
আক্রমণধর্মী বোলার হিসেবে পরিচিতি ছিল তার। বেশ ভালোভাবে বলকে শূন্যে ফেলে লেগ-ব্রেক বোলিং করতেন ও বলকে যথেষ্ট বাঁক খাওয়াতে পারতেন। পাশাপাশি গুগলি বোলিং করতে পারতেন তিনি। সতীর্থ স্পিনারদের সাথে তুলনান্তে বেশ হালকা মানের বলও করতেন। তবে, প্রায়শঃই ব্যাট হাতে সফলতার স্বাক্ষর রেখেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্ট ও ঊনিশটি একদিনের আন্তর্জাতিকে অংশগ্রহণ করেছেন অ্যাডাম হাকল। এ পর্যায়ে ১৯৯৯ সালের ক্রিকেট বিশ্বকাপে খেলেছেন। ১৮ সেপ্টেম্বর, ১৯৯৭ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ ডিসেম্বর, ১৯৯৮ তারিখে লাহোরে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।
টেস্ট অভিষেক পর্বটি অ্যাডাম হাকলের জন্যে সুখকর ছিল না। নিজস্ব প্রথম টেস্টে পাঁচ উইকেট লাভ করেন। দক্ষিণ আফ্রিকায় প্রত্যাখ্যাত হবার পর টেস্টে তিনি লেগ স্পিনারের ভূমিকায় অবতীর্ণ হয়েছিলেন। ১৯৯৭ সালে নিউজিল্যান্ডের বিপক্ষে নিজস্ব দ্বিতীয় টেস্টে অপূর্ব খেলা প্রদর্শন করেন। প্রথম ইনিংসে ৬/১০৯ লাভের পর ৫/১৪৬ পান। খেলায় তিনি ২৫৫ রান খরচায় ১১ উইকেট দখল করেন। ২০১৩ সাল পর্যন্ত এটিই টেস্টে যে-কোন জিম্বাবুয়ীয় বোলারের ১১ উইকেট লাভের একমাত্র ঘটনা ছিল। তবে, বারবার আম্পায়ারের কাছে আক্রমণাত্মক আবেদনের পরিপ্রেক্ষিতে ম্যাচ রেফারি সিদাথ ওয়েতিমুনির কাছ থেকে জরিমানার সম্মুখীন হন। জরিমানার পর মাঠের বাইরে ‘বিদায়’ শব্দটির প্রয়োগ ঘটান। শুনানিতে হাকল মন্তব্য করেন যে, নিশ্চয়ই আমরা নেটবল খেলতে আসিনি।
অ্যাডাম হাকলের পিতা মাইক হাকল ১৯৬০-এর দশকে ১৯৬৬-৬৭ মৌসুমে রোডেশিয়ার পক্ষে একটি প্রথম-শ্রেণীর খেলায় অংশ নিয়েছিলেন।
নগরকান্দা রেলওয়ে স্টেশন
নগরকান্দা রেলওয়ে স্টেশন বাংলাদেশের ঢাকা বিভাগের ফরিদপুর জেলার নগরকান্দা উপজেলায় অবস্থিত ঢাকা-যশোর রেলপথের নির্মাণাধীন একটি রেলওয়ে রেলওয়ে স্টেশন। এর কোড NGKDA।
ইতিহাস
পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে।  ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে।
উরলা
উরলা (Urla) ভারতের ছত্তিসগড় রাজ্যের রায়পুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে উরলা শহরের জনসংখ্যা হল ৯৩৫৯ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%; তার চাইতে উরলা এর সাক্ষরতার হার কম।
এই শহরের জনসংখ্যার ২২% হল ৬ বছর বা তার কম বয়সী।
আসাদ শফিক
আসাদ শফিক (জন্ম: ২৮ জানুয়ারি ১৯৮৬ করাচি) হলেন একজন পাকিস্তানি আন্তর্জাতিক ক্রিকেটার। একজন ডানহাতি ব্যাটসম্যান এবং মাঝে মধ্যে লেগ ব্রেক বোলার হিসেবে তিনি ২০১০ সালের এশিয়া কাপে একদিনের আন্তর্জাতিক ক্রিকেটে আত্মপ্রকাশ করেন। এছাড়াও তিনি করাচি হোয়াইট, করাচি ব্লুজ, করাচি ডলফিন, করাচি জেব্রা, নর্থ ওয়েস্ট ফ্রন্টিয়ার প্রভিন্স এবং সিন্দ এর হয়ে প্রতিনিধিত্ব করে থাকেন। তিনি গুজ্জার উপজাতির সাথে সম্পৃক্ত।
তেঘরীয়া
তেঘরীয়া বাংলাদেশের উত্তর-পূর্বাঞ্চলের জেলা সুনামগঞ্জের দক্ষিণ-পূর্বাঞ্চলের একটি গ্রাম। এটি জগন্নাথপুর উপজেলার সৈয়দপুর শাহারপাড়া ইউনিয়নের অন্তর্ভুক্ত।
ইতিহাস
প্রাথমিক দিকে তেঘরীয়ায় তিন ঘর সম্ভ্রান্ত ব্রাহ্মণের বাস ছিল। সেখান থেকে "তেঘরীয়া" নামের উদ্ভব। উপসর্গ "তে" শব্দের অর্থ "তিন" এবং "ঘর" থেকে "ঘরীয়া" শব্দের উদ্ভব, যার অর্থ ঘরযুক্ত।
ভৌগোলিক অবস্থান
তেঘরীয়া সুনামগঞ্জ জেলার দক্ষিণ-পূর্ব প্রান্তে অবস্থিত। মাগুরা নদী তেঘরীয়ার মধ্য দিয়ে প্রবাহিত হয়েছে।
জনউপাত্ত
তেঘরীয়া গ্রামের মোট জনসংখ্যা ১,৮৬২ জন যার মধ্যে ৯৭৩ জন পুরুষ ও ৮৯৯ জন নারী। পুরুষ ও নারীর অনুপাত ১০০:৯২.৩৯।
শিক্ষা ও সংস্কৃতি
গ্রামে তেঘরীয়া সরকারি প্রাথমিক বিদ্যালয় নামে একটি বিদ্যালয় রয়েছে, যেখানে প্রায় ২৫০ শিক্ষার্থী পড়াশোনা করে। তেঘরীয়া জামে মসজিদ গ্রামের উল্লেখযোগ্য ধর্মীয় প্রতিষ্ঠান। তেঘরীয়া গ্রামে একটি মহিলা মাদ্রাসাও রয়েছে। সেখানেও প্রায় ২৫০ শিক্ষার্থী পড়াশুনা করে।
যোগাযোগ
তেঘরীয়া জগন্নাথপুর (রানীগঞ্জ–জগন্নাথপুর আঞ্চলিক মহাসড়ক, আর২৪১) থেকে প্রায় ৮ কিলোমিটার দক্ষিণ-পূর্বে অবস্থিত।
মা উড়ালপুল
মা উড়ালপুল কলকাতা তথা পশ্চিমবঙ্গের দীর্ঘতম উড়ালপুল। ৯ই আগস্ট ২০১৫ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় এটি উদ্বোধন করেন। উড়ালপুলটি পার্ক সার্কাস সাতমাথা মোড় ও ই.এম বাইপাসকে যুক্ত করেছে। ৪ লেনের উড়ালপুলটির দৈর্ঘ্য ৪.৫ কিমি। ২০১০ সালের ফেব্রুয়ারি মাসে উড়ালপুলটির কাজ শুরু হয়েছিল। সর্বমোট উড়ালপুলটির দৈর্ঘ্য ৯.২ কিলোমিটার। এর মধ্যে বাইপাস থেকে পার্ক সার্কাস পর্যন্ত ৪.২ কিলোমিটার। বাকিটা তপসিয়া থানার সামনে থেকে বেকবাগান, পার্ক সার্কাস এ জে সি বসু রোড উড়ালপুল থেকে পার্ক সার্কাস সাত মাথার মোড় পর্যন্ত। শহরের এই দীর্ঘতম উড়ালপুলটির কাজে খরচ হয়েছে ৩২০ কোটি টাকা। তবে খরচ আরও কিছু বাড়তে পারে। কলকাতা মেট্রোপলিটন ডেভেলপমেন্ট অথিরিটি (কেএমডিএ)-র চিফ এক্সজিকুটিভ বিবেক ভরদ্বাজ জানিয়েছেন, পরমা আইল্যান্ডের দিক থেকে আসা উড়ালপুলটিকে এ জে সি বসু রোড উড়ালপুলের সঙ্গে কংগ্রেস এক্সজিকুটিভ রোড নাসিরুদ্দিন রোড দিয়ে বেকবাগানের কাছে যুক্ত করা হবে। আর পুলিশ ট্রেনিং স্কুল (পিটিএস) থেকে সল্টলেক বা গড়িয়া যাওয়ার জন্য পার্ক সার্কাস সাত মাথার মোড়ের কাছে এ জে সি বসু রোড উড়ালপুলের সঙ্গে উড়ালপুলটি যুক্ত করে দেওয়া হবে। বাইপাস থেকে পার্ক সার্কাস সাত মাথার মোড়ে নেমে পার্ক স্ট্রিট, গড়িয়াহাট বা শিয়ালদহের দিকে যাওয়ার জন্য ওই সংযোগস্থলে উড়ালপুলের একটি বাহু নামিয়ে দেওয়া হবে। সেখান থেকে পার্ক সার্কাস কানেক্টর ধরার ব্যবস্থাও করা হবে। কারণ, ওই মোড় থেকে সেতুতে ওঠা-নামর জন্য দু’টি লেন যুক্ত করা হচ্ছে সেতুর সঙ্গে। তবে ৯ কিলোমিটারেরও বেশি দীর্ঘ এই সেতু থেকে মাঝখানে ওঠা-নামার জন্য পার্ক সার্কাস সাত মাথার মোড়ই এক মাত্র জায়গা।
ইতিহাস
পার্ক সারকাস মোড় থেকে ই এম বাইপাস মুখি গাড়ি গুলি যাতে দ্রুত ই এম বাইপাস এ আসতে পারে সেই লক্ষে এই উড়ালপুলটি নির্মাণ করা হয়। ২০১০ সালে এই উড়ালপুলটির নির্মাণ শুরু হলেও এর নির্মাণে নানা বাধা আসে । ফলে কাজ সময় মত শেষ হয় না এবং নির্মাণ খরচ বৃদ্ধি পায়। । এটি তৈরিতে ৪৫০ কোটি টাকা(₹) খরচ হয়।
নির্মাণ
উড়ালপুলটি নির্মাণ করেছে কেএমডিএ ও হিন্দুস্থান কন্সট্রাকসনস কোম্পানি।২০১০ সালে এর নির্মাণ শুরু হলেও তা বন্ধ হয়ে যায় ২০১৩ সালে পুনরায় নির্মাণ শুরু হয় ও ২০১৫ সালের শেষে এর উদ্ভোদন হয়।এর মোট দৈর্ঘ্য্য ৪.২ কিলোমিটার এবং উড়ালপুলের সংযোগ সড়ক সহ এর দৈর্ঘ্য্য হবে ৯.২ কিলোমিটার।এছাড়া উড়ালপুলটি কে এজেসি বোস রোড উড়ালপুল এর সঙ্গে যুক্ত করার জন্যে প্রায় ১ কিলোমিটার উড়ালপুল নির্মাণ করতে হবে।এই উড়ালপুলটি মোট চার লেনের।
জাহরা শোজাই
সেন্টার ফর ওম্যানস পার্টিসিপেশন
১৯৯৭ সালে, খাতামি সেন্টার ফর ওম্যানস পার্টিসিপেশন বা মহিলাদের অংশগ্রহণের কেন্দ্র  স্থাপন করেন। তখন রাষ্ট্রপতি পদে যোগদান করে দেশে নারীদের বিষয় পরিচালনার জন্য এটি প্রধান প্রতিষ্ঠান হয়ে ওঠে। ২০০৫ সালে যখন আহমাদিনেজাদ রাষ্ট্রপতি পদ গ্রহণ করেন, তখন তিনি এর নামকরণ করেন মহিলা ও পরিবার বিষয়ক কেন্দ্র (মারকাজ-ই-ওমর-ই-জনান ভা খানভাদেহ রিয়াসাত-ই জোমহুরি)।
ইরানের মন্ত্রিসভায় নিয়োগ
রাষ্ট্রপতি খাতামি জহরা শোজাইকে তার নারী বিষয়ক উপদেষ্টা (পূর্বে শাহলা হাবিবির একটি পদ) এবং নারী অংশগ্রহণ কেন্দ্রের প্রধান হিসাবে নিয়োগ করেন। এই নিয়োগ তাকে ইরানের রাষ্ট্রপতি মন্ত্রিসভার সদস্য করে তোলে। জহরা শোজাই, মাসুম ইবতেকারের সাথে ইসলামী বিপ্লবের পর প্রথম মন্ত্রিসভায় নারীদের অন্তর্ভুক্ত করার জন্য অংশগ্রহণ করেন।
উত্তরণ
২০০৫ সালের প্রেসিডেন্ট মাহমুদ আহমাদিনেজাদের নির্বাচনের সাথে সাথে নাসরিন সোলতানখাহকে শোজাইয়ের পদে নিযুক্ত করা হয়। সেন্টার ফর উইমেন পার্টিসিপেশন এর বিপরীতে এই কেন্দ্রটির নামকরণ করা হয় নারী ও পরিবার বিষয়ক কেন্দ্র, কারণ এ নামটি খাতামীর অধীনে বলা হত। তবে অংশগ্রহণ আর নীতিগতভাবে গুরুত্ব ছিল না।
শোজাইর নারী অধিকার সম্পর্কে চিন্তা
তিনি ইরানের সংবিধানের অনুচ্ছেদ ১৫ এ প্রেসিডেন্ট প্রার্থীদের যোগ্যতা অর্জনের জন্য অসহায়ভাবে একটি আরবি শব্দ ব্যবহার করেছে আর তা হলো - রিজাল, যার অর্থ "পুরুষ" বা "ভদ্রলোক"। তিনি এর বিরোধীতা করেন এবং বলেন যে, একজন পুরুষ যেমন প্রেসিরডন্ট হতে পারে তেমনি একজন নারীও হতে পারে। শোজাই সাংবাদিকদের বলেছিলেন যে তিনি রিজাল শব্দটি একবারে বাদ দিতে চান। তিনিই প্রথম এই বিষয়টা তুলে ধরেননি। তার আগে, ইসলামিক রিপাবলিকের প্রথম সংসদে তেহরানের সাংসদ এবং ১৯৯২ সালে ইরানের ইসলামী বিপ্লব নারীদের সোসাইটির প্রতিষ্ঠাতা আজম তালেঘানি১৯৯৭, ২০০১, ২০০৫, ২০০৯ এবং ২০১৭ সালে ভোটের জন্য নিবন্ধন করে একই কাজ করার চেষ্টা করেছিলেন। অবশ্যই, তিনি প্রতিবার গার্ডিয়ান কাউন্সিল দ্বারা ছিটকে পড়েছিলেন বটে কিন্তু ২০১৯ সালে তার মৃত্যুর আগ পর্যন্ত তিনি কখনই লড়াই ছেড়ে দেননি। এক ক্লাবহাউসের আড্ডায় শোজাই বলেন যে, তিনি বিশ্বাস করেন অভিভাবক পরিষদের তার প্রার্থিতা প্রত্যাখ্যান করার কোন কারণ নেই। এমনকি তিনি দাবি করেন যে তার নাম ৪০ জন প্রার্থীর সংক্ষিপ্ত তালিকায় রয়েছে যা অভিভাবক পরিষদ সাধারণভাবে যোগ্য বলে মনে করে। রাষ্ট্রবিজ্ঞানী জাহরা শোজায়েই কয়েক দশক ধরে ইসলামী প্রজাতন্ত্রের নারীদের অধিকারের জন্য লড়াই করে আসছেন। এখন তিনি মনে করেন, সামনের সারির রাজনীতিতে যাওয়ার সময় এসেছে-এবং দেশের প্রথম নারী প্রেসিডেন্ট হওয়ার। খাতামি প্রশাসনের সময় মহিলা বিষয়ক উপদেষ্টা ৬৫ বছর বয়সী জাহরা শোজাই একমাত্র বিশিষ্ট মহিলা যিনি জুন মাসের নির্বাচনে প্রেসিডেন্ট পদে নির্বাচন করার জন্য নিবন্ধন করেছিলেন। অথচ ইরানের সরকার কোনো নারীকেই প্রেসিডেন্ট পদে প্রতিদ্বন্দ্বিতা করার অনুমতি দেননি।
ফ্রান্সিস্কো গার্সিয়া তোরেস
ফ্রান্সিস্কো হোসে গার্সিয়া তোরেস (Fran García; জন্ম: ১৪ আগস্ট ১৯৯৯; ফ্রান গার্সিয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব রিয়াল মাদ্রিদের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
২০১৪ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ফ্রান্সিস্কো হোসে গার্সিয়া তোরেস ১৯৯৯ সালের ১৪ই আগস্ট তারিখে স্পেনের বোলানিয়োস দে কালাত্রাভায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৪ সালের ৯ই ডিসেম্বর তারিখে তিনি প্রীতি ম্যাচে তুরস্ক অনূর্ধ্ব-১৬ দলের বিরুদ্ধে ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।
তামুলপুর
তামুলপুর আসামের বাক্সা জেলার একটি মহকুমা। চোদ্দটা জাতি-জনগোষ্ঠীতে পরিপূর্ণ তামুলপুর মহকুমার ভারত-ভুটান সীমান্তবর্তী অঞ্চলে অবস্থিত।। বাক্সা জেলার সদর মুসলপুর থেকে তামুলপুরের দূরত্ব ৭৩ কিলোমিটার।
ইতিহাস
২০০৩ সাল ফেব্রুয়ারিতে স্বাক্ষরিত বি টি সি চুক্তিমতে আসামে চারটি জেলা- কোকরাঝাড়, বাক্সা, চিরাং এবং ওদালগুড়ি-এর বড়োল্যান্ড স্বায়ত্ত শাসিত অঞ্চল স্থাপিত হয়। বরপেটা, নলবাড়ি, কামরূপ এবং দরং জেলার অংশ নিয়ে বাক্সা জেলার সৃষ্টি করা হয়। এবং তামুলপুরক সদর হিসাবে নিয়ে তামুলপুর এবং গোরেশ্বর রাজহ চক্র নিয়ে তামুলপুর মহকুমা গঠন করা হয়।
নাম উৎপত্তি
তামুলপুর নামের উৎপত্তি সন্দর্ভে এডবার্ড গেইট-এর বর্ণনায় ১৮৬৪-৬৬ সালে ইংরাজ এবং ভূটীয়া দের মাঝে হওয়া যুদ্ধের বর্ণনা আছে। গেইটের মতে সেই সময়ে দেওয়ানগিরি অঞ্চলে ভয়ংকর অভিযান চলছিল এবং গুয়াহাটি থেকে কর্ণেল কেম্বল সাহেব ছটা কোম্পানী নিয়ে এগিয়ে এসে নিম্নের সমতল ভূমিতে তম্বু (তাঁবু) তরি ছাউনী পেতেছিল। কিন্তু ভূটীয়ারা রাতের শিবির আক্রমণ করে ইংরাজদের তম্বুগুলি পুড়িয়ে ফেলেছিল। তম্বু পুড়িয়ে দেয়ার জন্য স্থানটি তম্বুপোরা>তাম্বোলপুর>তামুলপুর হয় বলে মত পোষণ করা হয়।
ভৌগোলিক অবস্থিতি
তামুলপুর হিমালয়ের পাদদেশে অবস্থিত ভারত-ভুটান সীমান্তবর্তী এক অঞ্চল। ভুটান থেকে বয়ে আসা মটঙা ইত্যাদি নদী তামুলপুরের মধ্য দিয়ে বয়ে গিয়ে নিম্নে নোনা নাম নিয়ে বরলীয়া নদীতে মিলিত হয়ে ব্রহ্মপুত্রে বিলীন হয়েছে।
জন গঠন
তামুলপুর মহকুমাটি অসমীয়া, বড়ো, রাভা, আদিবাসী, বাঙালী, নেপালীদের ধরে প্রায় চোদ্দটা জাতি-উপজাতিতে পরিপূর্ণ। এই মহকুমাটির মধ্যে সর্বমোট ২৮৬টি গাঁও আছে।
নুরুল ইসলাম হাশেমি
আল্লামা কাজী নুরুল ইসলাম হাশেমী (জন্ম: ২৮ ডিসেম্বর ১৯২৮ - মৃত্যু: ২ জুন ২০২০) বাংলাদেশের একজন ইসলামি শিক্ষাবিদ, আলেম ও ধর্মপ্রচারক। তিনি আহলে সুন্নাত ওয়াল জামাতের সভাপতি ছিলেন। তিনি বাংলাদেশ ইসলামী ফ্রন্টের প্রেসিডিয়াম সদস্য ছিলেন। এছাড়াও বাংলাদেশ ইসলামী ছাত্র সেনা প্রতিষ্ঠায় তার ভূমিকা ছিলো।  তিনি বটতল আহসানুল উলুম জামেয়া গাউসিয়া কামিল মাদ্রাসা প্রতিষ্ঠা করেছিলেন। তিনি বাংলাদেশের স্বাধীনতা যুদ্ধের পক্ষে অবস্থান করেছিলেন, এবং চট্টগ্রামের বিভিন্ন মাদ্রাসায় রাজাকারদের ক্যাম্প তৈরি করতে বাধাপ্রদান করেছিলেন।
জন্ম ও পরিচয়
নুরুল ইসলাম হাশেমী ১৯২৮ সালের ২৯ শে ডিসেম্বর সেই সময়ের পাঁচলাইশ থানার কুলগাঁও গ্রামের হাশেমী বংশের এক মুসলিম কাজী পরিবারে জন্মগ্রহণ করেন। তার পিতার নাম শাহ সুফি কাজী আহসানুজ্জামান হাশেমী। এবং নুরুল ইসলামের মাতা ছিলো চট্টগ্রাম শাহী জামে মসজিদের খতিব আল্লামা সফিরুর রহমানের কন্যা। প্রচলিত আছে, এই হাশেমি বংশ মুঘল আমলে তুরস্ক থেকে এসেছে, এবং বংশের ধারা ইমাম হোসেনের বংশধরের সাথে মিলিত হয়েছে।
শিক্ষাজীবন
নুরুল ইসলাম হাশেমী ছোট বেলায় মাত্র ৬ বছর বয়সে কুরআন শরীফ মুখস্থ করেছিলেন। বাল্যকালে ঘরে থাকতেই উর্দু, ফারসি ও আরবি আয়ত্ত করেছিলেন। প্রাথমিক পর্যায়ের শিক্ষা সম্পন্ন করে তিনি ওয়াজেদিয়া আলিয়া মাদ্রাসায় ভর্তি হন। এই মাদ্রাসায় ১৯৪৫ সালে পঞ্চম শ্রেণীর বোর্ড পরীক্ষায় স্বর্ণপদক পেয়েছিলেন। এই মাদ্রাসা থেকেই তিনি ১৯৪৯ সালে জামাতে উলা শেষ করেন। এখানে তিনি মুসা মুজাদ্দেদীর নিকট আরবি ভাষা শিখেছিলেন।
জামাতে উলা পাশ করার পরে তিনি ওয়াজিদিয়া মাদ্রাসায় শিক্ষকতা শুরু করেন, এক বছর শিক্ষকতা করার পরে তিনি ১৯৫১ সালে ঢাকা আলিয়া মাদ্রাসায় টাইটেল ক্লাসে হাদিস বিভাগে ভর্তি হোন। এসময় তিনি সৈয়দ আমীমুল এহসান ও আবদুর রহমান কাশগরির নিকট শিক্ষা লাভ করেছেন। আমীমুল এহসান তাকে নাইলুল মুরাম বি-আসানিদ আউস শাইখ নুরুল ইসলাম নামে একটি সনদ প্রদান করেন। এছাড়াও তিনি মুহাম্মদ শফি ফিরিঙ্গি ও মাওলানা মমতাজউদ্দিনের নিকট জ্ঞানচর্চা করেছেন।
পাশাপাশি তিনি ঢাকা বিশ্ববিদ্যালয়ে উর্দু বিষয়ে সান্ধ্যকালীন ডিপ্লোমা কোর্স সম্পন্ন করেন। এছাড়াও তিনি জাফর আহমেদ ওসমানি, মাওলানা আজিজুর রহমান ও আন্দালীব সাদানী র নিকট বিভিন্ন বিষয় শিখেছিলেন।
কর্মজীবন
তার কিছু উল্লেখযোগ্য শিক্ষার্থী:
তিনি বাংলাদেশ ইসলামী ফ্রন্টের প্রেসিডিয়াম সদস্য ছিলেন। এছাড়াও তিনি আহলে সুন্নাত ওয়াল জামাতের সভাপতি, জাতীয় ঈদে মীলাদুন্নবী পর্যবেক্ষণ আহ্বায়ক কমিটির সদস্য ছিলেন। বাংলাদেশ ইসলামী ছাত্র সেনা প্রতিষ্ঠায় তার ভূমিকা ছিলো। তিনি মাজার সংস্কৃতির বিরোধিতা করতেন। তিনি বিভিন্ন দেশ ভ্রমনসহ ৮ বার হজ্ব করেছেন। তিনি ১৯৮৯ সালে প্রথমবার সৌদি আরব সফর করেন। ১৯৯৪ সালে মার্কিন যুক্তরাষ্ট্রের সুন্নি সম্প্রদায়ের আমন্ত্রণে কয়েকটি রাজ্য ভ্রমন ও বক্তৃতা প্রদান করেন।
তিনি তার পিতা মাওলানা কাজী মোহাম্মদ আহসানুজ্জামান হাশেমী নিকট হতে পীরের খেলাফত অর্জন করেন। এছাড়াও তিনি শাহ আহমদ উল্লাহ মাইজভাণ্ডারী পীর মুর্শিদও ছিলেন।
গ্রন্থ
নুরুল ইসলাম একজন লেখক ছিলেন, ইসলামের বিভিন্ন বিষয়ের উপর বই রচনা করেছেন।
মৃত্যু
নুরুল ইসলাম হাশেমী ২০২০ সালের ২ জুন মৃত্যুবরণ করেন। তাকে চট্টগ্রাম হাশেমীয়া দরবার শরীফের কবরস্থানে দাফন করা হয়।
বরুমায়িন নিরম শিবাপ্পু
ভারুমায়িন নিরাম ছিভাপ্পু (வறுமையின் நிறம் சிவப்பு) হচ্ছে ১৯৮০ সালে মুক্তিপ্রাপ্ত একটি ভারতীয় তামিল চলচ্চিত্র যেটি পরিচালনা করেন খ্যাতনামা পরিচালক কৈলাস বলচন্দ, এ চলচ্চিত্রে কমল হাসন এবং শ্রীদেবী মুখ্য ভূমিকায় অভিনয় করেন । চলচ্চিত্রটি তেলুগু ভাষায় অনুবাদ করে 'আকালী রাজ্যম' নামে ১৯৮১ সালে মুক্তি দেওয়া হয় যদিও কিছু দৃশ্য তেলুগু ভাষায় নতুন করে শুট করতে হয়েছিল পরিচালক বলচন্দকে । ১৯৮৩ সালে এ ছবির হিন্দি পুনঃনির্মাণ মুক্তি দেন বলচন্দ যার নাম ছিল 'যারা ছি যিন্দেগি'।  চলচ্চিত্রটি ফিল্মফেয়ার সেরা চলচ্চিত্র পুরস্কার - তামিল পেয়েছিলো। চলচ্চিত্রটির সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন এবং দুটি গানের গীতি বিপ্লবী কবি সুব্রাহ্মণ ভারতীর কবিতা থেকে নেওয়া হয়েছিলো।
কাহিনীসংক্ষেপ
এস. রঙ্গন (কমল হাসন) এবং তার একটি বন্ধু (আর. দিলীপ) দিল্লীর একটি মেসে ভাড়া থাকেন, একদিন তাদের মেসে তামিলনাড়ু প্রদেশের তাঞ্জর গ্রামের একটি লোক (এস ভে শেখর) এসে ওঠেন থাকার জন্য। রঙ্গন তার সাথে পরিচিত হয় এবং তারা একত্রে বসবাস করা শুরু করে। রঙ্গনসহ বাকী দুই পুরুষই চাকরি না পেয়ে হতাশ থাকে। রঙ্গন আবার রগচটা ধরনের মানুষ, তার ভারতের সমাজ-ব্যবস্থা পছন্দ নয়, রঙ্গন তার বাবা সুন্দরম পিল্লাই (পূর্ণম বিশ্বনাথান) এর সাথে ঝগড়া করে দিল্লী এসেছে। রঙ্গনের সাথে একদিন দেবী (শ্রীদেবী) নামের একটি মেয়ের সাথে বাস-স্টেশনে দেখা হয় যে মঞ্চনাটক অভিনেত্রী। এই মেয়ের সঙ্গে রঙ্গনের শখ্যতা গড়ে ওঠে যেটি পরবর্তীতে দেবীর মঞ্চনাটক পরিচালক প্রতাপ (প্রতাপ পোথেন) এর হিংসার কারণ হয়ে দাঁড়ায়। সিনেমার শেষদিকে দেখা যায় যে রঙ্গন নাপিতের পেশা বেছে নিয়েছে  এবং দেবীর সাথে বাস করছে।
ছাতিম
বর্ণনা
ছাতিম গাছ ৪০ মিটার পর্যন্ত লম্বা হয়। বহুশাখা বিশিষ্ট গাছটির ছাল গন্ধহীন, অসমতল ও ধূসর। ছাতিম পাতার উপরের দিক চকচকে আর তলার দিক ধূসর থাকে। এর শাখা পত্রমূলাবর্ত বিশিষ্ট। ১০ থেকে ১৫ সে. মি. লম্বা পাতা একই মূলাবর্তে ৪ থেকে ৭ টা পর্যন্ত থাকে। শাখার শীর্ষে সবুজ মেশানো সাদা রংয়ে থোকায় থোকায় ক্ষুদ্রাকৃতি ফুল ফোঁটে। ৩০ থেকে ৬০ সে.মি. লম্বা সরু ফল এক বৃন্তে সাধারণতঃ দুটো ক’রে ঝুলে থাকে। ছাতিমের বীজ লম্বাটে ডিম্বাকার, কিনারায় আঁশ থাকে আর শেষ প্রান্তে এক গোছা চুল থাকে। ছাতিম গাছের অভ্যন্তরে দুধের মতন সাদা এবং অত্যন্ত তেতো কষ প্রচুর পরিমাণে থাকে।
ঔষধি গুণ
ছাতিমের কষ অনেকে ওষুধরূপে ঘা বা ক্ষতে লাগিয়ে থাকেন। ছাতিম গাছের বাকল বা ছাল শুকিয়ে নিয়ে ওষুধের কাজে ব্যবহার করা হয়। দীর্ঘস্থায়ী অতিসার এবং আমাশয়ে এটি অত্যন্ত উপকরী। জ্বর ধীরে ধীরে নামায় বলে ম্যালেরিয়াতেও উপকারী। অন্যান্য ওষুধে জ্বর নামার সময় খুব ঘাম এবং পরে যে দুর্বলতা হয়, ছাতিমে তা হয় না। চর্মরোগেও ছাতিম ফলপ্রদ। স্নায়ুর শক্তিসূত্রে অসাড়তা আনে বলে রক্তের চাপ কমাতে ছাতিম উপকারী। কিছু পরীক্ষায় দেখা গেছে যে অ্যাণ্টিবায়োটিক কোন গুণ বা শারীরিক ক্রিয়ার সাহায্য করার কোন শক্তি ছাতিমের নেই।
অন্যান্য ব্যবহার
ছাতিম গাছের কাঠ পেন্সিল তৈরির পক্ষে উপযুক্ত। ছাতিমের কাঠ দিয়ে খুব সাধারণ মানের আসবাবপত্র, প্যাকিং কেস, চায়ের পেটি, পেনসিল এবং দেশলাইযের কাঠি তৈরী হয়। পুরাকালে ছাতিমের কাঠ দিয়ে শিশুদের লেখার জন্য তক্তা বানান হত। মনে করা হয় সেই কারণেই বৈজ্ঞানিক নামে “এলস্টোনিআ”-এর পর “স্কলারিস” কথাটি যোগ করা হয়েছে। ছাতিমের হালকা কাঠ দিয়ে শ্রীলঙ্কায় কফিন বানানো হয়। ছাতিম গাছের মূলের কাছাকাছি অঞ্চলের কাঠ অনেক হালকা ও সাদা, এটি বোর্নিওতে জালের ভাসানী-খন্ডরূপে ব্যবহৃত হয়। এছাড়া এটি দিয়ে চামচ, কর্ক ইত্যাদি বানানো হয়।
৪৩২ পার্ক অ্যাভিনিউ
৪৩২ পার্ক অ্যাভিনিউ সেন্ট্রাল পার্ককে উপেক্ষা করে নিউ ইয়র্ক সিটির মিডটাউন ম্যানহাটনের ৫৭তম স্ট্রিট এবং পার্ক অ্যাভিনিউয়ের আবাসিক আকাশচুম্বী ভবন। ১,৩৯৬-ফুট লম্বা (৪২৫.৫ মিটার) ভবনটি সিআইএম গোষ্ঠী ও হ্যারি বি ম্যাকলো দ্বারা তৈরি করা হয় এবং স্থপতি রাফায়েল ভায়োলি ভবনের নকশা করেন। এটিতে ১২৫ টি কনডমিনিয়ামের পাশাপাশি বাসিন্দাদের জন্য একটি ব্যক্তিগত রেস্তোরাঁর মতো সুবিধা রয়েছে। ৪৩২ পার্ক এভিনিউ বিলিয়নেয়ার্স রো-তে অবস্থিত এবং শহরের বেশ কয়েকটি ব্যয়বহুল আবাসস্থল রয়েছে এখানে, মধ্যম ইউনিটগুলি দশ লক্ষ মিলিয়ন ডলারের বিনিময়ে বিক্রি করা হয়।
৪৩২ পার্ক এভিনিউ সাবেক ড্রেক হোটেলের স্থানে অবস্থিত, যা ২০০৬ সালে ম্যাকল্লোকের কাছে বিক্রি করা হয়। অর্থায়নের অভাবে পাশাপাশি স্থানের সম্পত্তি অর্জনে অসুবিধার কারণে প্রকল্পটি পাঁচ বছরের জন্য বিলম্বিত হয়। ২০১১ সালে ৪৩২ পার্ক এভিনিউয়ের জন্য নির্মাণ পরিকল্পনা অনুমোদিত হয় এবং পরের বছর খননকাজ শুরু হয়। ৪৩২ পার্ক এভিনিউয়ের মধ্যে বিক্রয় ২০১৩ সালে চালু হয়; ভবনের কাঠামোগত নির্মাণ বা টপ-আউট ২০১৪ সালের অক্টোবরে এবং আনুষ্ঠানিকভাবে ২০১৫ সালে সম্পূর্ণ হয়। কাঠামোটিতে আবাসিক ইউনিট সহ সাতটি ১২-তলা লম্বা বিভাগ রয়েছে। প্রতিটি বিভাগটি কোনও জানালা বা অভ্যন্তরীন স্থান ব্যতীত দ্বিতল-লম্বা বিভাগ দ্বারা পৃথক, ফলে বায়ু ভবনের মধ্য দিয়ে চলাচল করতে পারে কোন বাধা ছাড়াই।
এর সমাপ্তির সময়, ৪৩২ পার্ক এভিনিউ ছিল মার্কিন যুক্তরাষ্ট্রের তৃতীয় উচ্চতম ভবন এবং বিশ্বের উচ্চতম আবাসিক ভবন। ২০২০ সালের হিসাবে, এটি আমেরিকা যুক্তরাষ্ট্রের ষষ্ঠ-দীর্ঘতম ভবন, নিউ ইয়র্ক সিটির পঞ্চম-উচ্চতম ভবন এবং বিশ্বের তৃতীয়-উচ্চতম আবাসিক ভবন।
স্যাব্রিয়েল
স্যাব্রিয়েল গার্থ নিক্সের লেখা একটি উপন্যাস যা কাল্পনিক কাহিনির ভিত্তিতে রচিত। ওল্ড কিংডোম সিরিজের প্রথম উপন্যাস এটি যা থেকে পরবর্তীতে লায়ারেল, অ্যাভোর্সেন, ক্ল্যারিয়েল ও গোল্ডেনহেড উপন্যাসের সূচনা হয়।
পাঠ পরিচিতি
উপন্যাসটি পাশাপাশি অবস্থিত দুইটি কাল্পনিক দেশকে কেন্দ্র করে লেখা হয়েছে। একটি হলো দক্ষিণের অ্যানসেলশায়ার, যার সভ্যতা ও প্রযুক্তিগত উন্নয়ন ২০ শতকের অস্ট্রেলিয়ার সাথে সাদৃশ্যপূর্ণ। আরেকটি রাজ্য হলো উত্তরে অবস্থিত যাকে পুরাতন রাজ্য (ওল্ড কিংডোম) হিসেবে নামকরণ করা হয় এবং সে রাজ্যে মুক্তভাবে জাদু চর্চার প্রচলন রয়েছে। এই ব্যাপারটি অ্যানসেলশায়ারের সরকার মেনে নেয়নি এবং ওখানকার বাসিন্দারাও এটি অবিশ্বাস করে। এমতাবস্থায় দুই দেশের মাঝে দেয়াল তুলে দেওয়া হয়। তবুও সীমান্তের কাছে কখনো কখনো দেয়াল অতিক্রম করে জাদু দক্ষিণের দেশে চলে যেত বিশেষ করে তখন যখন পুরাতন রাজ্যে জোরালো বাতাস বয়ে যেত। রাজকীয় পরিবারের পতন হবার পর জ্যান্ত লাশ, শক্তিশালী জাদুকর ও মুক্ত জাদুবিদ্যার উপাদানসমূহের মত অস্বাভাবিক ও ভয়াবহ কিছু সত্তা ঘুরে বেরানো শুরু করে।
এরূপ মৃত মানুষগুলোকে জীবন্ত করে এক বিশেষ ধরনের জাদুকরেরা, এরা মৃতদের পবিত্র করে কিংবা মৃতদের মধ্যে বসবাস করে ও পুরানো রাজ্যে ঘুরে বেড়ায়। ভয়ানক এক জ্যান্ত লাশের সমস্যা নিরাময়ের জন্য ও এটিকে শান্ত করার জন্য "অ্যাভোর্সেন" উপাধির একজন জাদুকর কিছু ঘণ্টা (বেল) ও একটি তলোয়ারের পেটি ব্যবহার করেন। স্যাব্রিয়েলের সময়ে উক্ত কাজটি অর্থাৎ অ্যাভোর্সেনের কাজ করতেন স্যাব্রিয়েলের পিতা টারসিয়েল। তবে নতুন অশুভ শক্তির উত্থানের সময় ব্যাপারটি কঠিন হয়ে দাঁড়ায়।
যখন একজন অ্যাভোর্সেন তেমনি একটি অশুভ শক্তির কাছে হার মেনে যায় তখন স্যাব্রিয়েলের বাবা অশুভ শক্তিটিকে নিয়ন্ত্রণের সিদ্বান্ত নেন। এজন্যে তিনি স্যাব্রিয়েলকে বেল ও তলোয়ার (জ্যান্ত লাশ নিয়ন্ত্রণের জন্যে প্রয়োজনীয় দ্রব্যাদি) পাঠান অন্য একটি জ্যান্ত লাশের মাধ্যমে। স্যাব্রিয়েল ছিল অ্যানসেলশায়ার বালিকা বিদ্যালয়ে যেন কোনো শত্রু তার মাধ্যমে তার বাবাকে হত্যা না করে অ্যাভোর্সেন পরিবার ধ্বংস করতে পারে৷ যা হোক, যে জ্যান্ত লাশকে স্যাব্রিয়েলের কাছে পাঠানো হয় তার কোনো কথাই স্যাব্রিয়েল বুঝতে পারছিল না এবং কথাগুলো বোঝার জন্য স্যাব্রিয়েলকেও জ্যান্ত লাশে পরিণত হতে হবে অর্থাৎ মৃত্যুবরণ করতে হবে। তবে স্যাব্রিয়েল তার বাবার কাছ থেকে শিখেছিল কীভাবে কিঞ্চিত সময়ের জন্যে মৃত হয়ে জ্যান্ত লাশদের সাথে যোগাযোগ করা যায়। পরবর্তীতে তার বাবা তাকে পুরোনো রাজ্যে ফিরে গিয়ে কেরিগোর যেন পুনরায় জীবন্ত হতে না পারে সেজন্যে তাকে এভোর্সেনের দায়িত্ব দেয়। দায়িত্বটি পালনের সময় স্যাব্রিয়েল আপাত মৃত এমন একজনের সাথে 'বিপদজনক বিচ্ছিন্নতা' নিয়মটি এড়িয়ে যায়।
সারাংশ
বইয়ের শুরু হয় এটি দেখিয়ে যে স্যাব্রিয়েল মৃতপ্রায় একটি খরগোশকে বাঁচিয়ে তুলছে। সে একজন বালিকা যে উইভার্লি কলেজে অধ্যয়নরত, এন্সেলশায়ারের একটি বালিকা বিদ্যালয়। একদিন জ্যান্ত লাশের মত অদ্ভুত সত্তা তাদের ছাত্রীনিবাসে ঢুকে পড়ে এবং সেখানকার মেয়েদের ভয় দেখাতে থাকে। স্যাব্রিয়েল লক্ষ করলো যে লাশটি ছোটখাটো ঝুলি হাতে দাঁড়িয়ে আছে এবং সে কথা বলার চেষ্টা করছে। স্যাব্রিয়েল নিজেকে জীবিত অবস্থা থেকে মৃত অবস্থায় পরিবর্তিত করে যেন সে লাশটির ভাষা বুঝতে সক্ষম হয়। যা হোক, সে দেখলো ঝুলিটতে তারের মত কিছু লাগানো আছে এবং প্রথম প্রবেশদ্বারের জলপ্রপাতের দিক দিয়ে চলে যাচ্ছে। এটি একটি চিহ্ন যা থেকে স্যাব্রিয়েল বুঝতে পারে লাশটি কোনো জাদুকরের অধীনে। লাশটি যথেষ্ট দুর্বল কিন্তু স্যাব্রিয়েল কোনোক্রমে তার থেকে জানতে পারে যে তার বাবা (যিনি মৃতাবস্থার সপ্তম প্রবেশদ্বারের কাছে) লাশটিকে একটি বার্তাবাহক হিসেবে স্যাব্রিয়েলের কাছে পাঠিয়েছেন। লাশটির মাধ্যমে তার বাবা তাকে শিখিয়ে দেয় যে তাকে এভোর্সেনের দায়িত্ব পালন করতে হবে এবং কেরিগরের পতন নিশ্চিত করতে হবে। কেরিগর একজন শক্তিশালী মুক্ত জাদু অনুশীলনকারী যে মৃতাবস্থা থেকে পুনরায় জীবিত হতে চায় যা ওল্ড কিংডমের জাদু চর্চা নিয়মাবলির খেলাপ। স্যাব্রিয়েল অতঃপর ঝোলা থেকে এভোর্সেনদের জন্যে প্রয়োজনীয় দ্রব্যাদি বেল, এভোর্সেনের তলোয়ার এবং ওল্ড কিংডমের মানচিত্র সংগ্রহ করে।
আফগানী (দ্ব্যর্থতা নিরসন)
আফগানিস্তান সম্পর্কিত পাতাগুলিঃ
মেসিয়ার ৫
মেসিয়ার ৫ বা এম ৫ (এছাড়াও এনজিসি ৫৯০৪ নামে পরিচিত) সর্প তারামণ্ডলের একটি বর্তুলাকার স্তবক। এটি ১৭০২ সালে গটফ্রাইড কির্চ আবিষ্কার করেছিলেন।
আবিষ্কার এবং দৃশ্যমানতা
এম ৫ অত্যন্ত উত্তম পরিস্থিতিতে ৫ সার্পেনটিস নক্ষত্রের নিকটে একটি বিবর্ণ "তারকা" হিসাবে খালি চোখে দৃশ্যমান। বাইনোকুলার বা ছোট টেলিস্কোপ এটিকে অনাক্ষত্রিক বস্তু হিসেবে দেখা গেলেও বৃহত্তর টেলিস্কোপ ব্যবহার করে কিছু নক্ষত্র দেখা যার মধ্যে উজ্জ্বলতম নক্ষত্রের আপাত মান ১২.২।
১৭০২ সালে জার্মান জ্যোতির্বিদ গটফ্রাইড কির্চ একটি ধূমকেতু পর্যবেক্ষণ করার সময় এম ৫ আবিষ্কার করেছিলেন । চার্লস মেসিয়ার ১৭৬৪ সালে এটিকে নোট করেছিলেন, তবে তিনি ভেবেছিলেন এটি হয়তো কোনও নীহারিকা ছিল যার সাথে কোনো তারা যুক্ত নয়। উইলিয়াম হার্শেল সর্বপ্রথম ১৭৯১ সালে স্তবকে পৃথক তারকাদের শনাক্ত করেছিলেন যার সংখ্যা প্রায় ২০০ গণনা করেছিলেন।